
REFERAT
privind aprobarea bugetului de venituri si cheltuieli al Clubului Sportiv ’’ Sport Club

Municipal Timisoara’’
Prin H.C.LM.T.nr.470/30.10.2015 a fost aprobata infiintarea Clubului Sportiv
’’Sport Club Municipal Timisoara’’, instituţie publica în subordinea Consiliului Local al Municipiului Timisoara, structura sportiva cu personalitate juridica, de drept public. Scopul clubului sportiv îl constituie organizarea si administrarea de activitati sportive, cu consecinta directa de dezvoltare a sportului de performanta la nivelul municipiului Timisoara,selectia continua, pregatirea sportiva si participarea sportivilor proprii la competitii interne si internationale, precum si organizarea de competiţii şi evenimente sportive.   

Totodata, prin aceeasi hotarare de consiliu local s-a aprobat Regulamentul de organizare si functionare, Organigrama si Statul de functii ale Clubului Sportiv ’’ Sport Club Municipal Timisoara’’ si s-au numit in Consiliul de administratie al clubului, reprezentanții Consiliului Local al Municipiului Timisoara si al  Primarului Municipiului Timisoara.Sediul  Clubului Sportiv ’’ Sport Club Municipal Timisoara’’ a fost aprobat in Timisoara, Aleea FC Ripensia,nr.11( Sala Sporturilor’’Constantin Jude’’).

Infiintarea si functionarea cluburilor sportive este reglementata prin acte normative.

Astfel , Legea nr. 69/ 2000 a educatiei fizice si sportului prevede necesitatea si modul de implicare a autoritatii publice locale in dezvoltarea generala a activitatii sportive, si in special a sportului de performanta, prin prisma interesului public local si national.
- Prin hotărâre a consiliului local, se pot repartiza sume din bugetul local pentru finanţarea activităţii instituţiilor cu specific sportiv din subordinea sa;

-În sensul prezentei legi, structurile sportive sunt asociaţii de drept privat sau instituţii de drept public, constituite sau înfiinţate, după caz, în scopul organizării şi administrării unei activităţi sportive şi care au drept obiectiv promovarea uneia sau mai multor discipline sportive, practicarea acestora de către membrii lor şi participarea la activităţile şi competiţiile sportive.

- Pentru scopurile şi în condiţiile stabilite prin lege pot funcţiona cluburi sportive, persoane juridice de drept public organizate în subordinea organelor administraţiei publice centrale, locale sau în subordinea instituţiilor de învăţământ superior de stat.

-Cluburile sportive de drept public mono- sau polisportive se organizează şi funcţionează după regulamente proprii, elaborate conform legii.
-Veniturile, indiferent de sursa, şi cheltuielile de orice natura ale oricărei structuri sportive sunt cuprinse într-un buget anual propriu. Bugetul anual cuprinde la partea de venituri, după caz: a) venituri proprii;b) sume de la bugetul de stat sau bugetele locale acordate de organele

administraţiei publice centrale sau locale pentru finanţarea programelor sportive realizate de structuri sportive de drept privat, fără scop lucrativ, de utilitate publică; c) alocaţii de la 
bugetul de stat şi de la bugetele locale, repartizate structurilor sportive de drept public de organele administraţiei publice centrale şi locale;d) alte surse.
- Bugetul anual al structurilor sportive de drept public se aprobă de organele administraţiei publice locale în subordinea cărora se află.
-Veniturile obţinute din activităţile structurilor sportive de drept public se gestionează şi se utilizează la nivelul structurilor sportive respective, pentru realizarea scopului şi obiectului de activitate, fără vărsăminte la bugetul de stat şi fără afectarea alocaţiilor de la bugetul de stat.

De-asemenea, Legea nr.215/2001, privind administraţia publică locală, republicată şi modificată, prevede ca:

- Autonomia  locală da  dreptul şi capacitatea efectivă a autorităţilor administraţiei publice locale de a soluţiona şi de a gestiona, în numele şi în interesul colectivităţilor locale pe care le reprezintă, treburile publice, în condiţiile legii.

-Autonomia locală conferă autorităţilor administraţiei publice locale dreptul ca, în limitele legii, sa aibă iniţiative în toate domeniile, cu excepţia celor care sunt date în mod expres în competenta altor autorităţi publice.

- Consiliul local exercită următoarele categorii de atribuţii:

    
-atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local;

- atribuţii privind gestionarea serviciilor furnizate către cetăţeni;

-aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor şi serviciilor publice de interes local, precum şi reorganizarea şi statul de funcţii ale regiilor autonome de interes local;

- asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind sportul.

Avand in vedere cele mentionate, este necesar ca dupa aprobarea infiintarii clubului sportiv sa fie aprobat Bugetul de venituri si cheltuieli al Clubului Sportiv ’’Sport Club Municipal Timisoara’’ aferent functionarii clubului, pentru perioada cuprinsa de la data intrarii in vigoare a prezentei hotarari si pana la data de 31.12.2015.

Proiectul de Buget de venituri si cheltuieli  a fost aprobat de catre Consiliul de Administratie al clubului.Totodata,Consiliul de Administratie a aprobat si Normele financiare referitoare la categoriile de cheltuieli specifice şi, după caz, cuantumurile acestora, ce se pot efectua pentru realizarea activităţii sportive a Sport Club Municipal Timisoara.

Sursa de finantare pentru Bugetul clubului este asigurata din bugetul local cap.67.02. "Cultură, recreere şi religie", fiind disponibila suma de 569.000 lei déjà alocata si care se va suplimenta pana la valoarea necesara, prin rectificare de buget.
   

Tinand cont de expunerea de motive prezentata, propunem proiectul de hotarare
        prin care sa se aprobe:

-Bugetul de venituri si cheltuieli al Clubului Sportiv ’’Sport Club Municipal Timisoara’’ pe anul 2015, potrivit Anexei nr.1;.

Distribuirea sumelor alocate de Consiliul Local al Municipiului Timisoara cade in sarcina Sport Club Municipal Timisoara, potrivit hotararilor Consiliului de Administratie al clubului, care va raspunde de modul de utilizare a sumelor alocate in conformitate cu scopul si obiectivele acestuia si prevederile legale.  
- Contractul de comodat pentru spatiul sediului Clubului Sportiv ’’ Sport Club Municipal Timisoara’’, situat in Timisoara, Aleea FC Ripensia, nr.11(Sala Sporturilor’’Constantin Jude’’), potrivit Anexei nr.2.

.  
Drept pentru care inaintam prezentul proiect de hotarare   privind aprobarea bugetului de    

venituri si cheltuieli al Clubului Sportiv ’’ Sport Club Municipal Timisoara’’.
Viceprimar,                                                 
Dan Diaconu                                               

           Director Directia Economica,                       Biroul Sport-Cultura,
           Smaranda Haracicu                                       Ioan Mihai  Costa

                              Director Sport Club Municipal Timisoara,

                                                           Avizat Juridic,

                                               Daniela Ştefan

